brahmaner
Store norske leksikon,Historie,Verdens historie og samtidshistorie,Asia,Indias historie
Brahmaner, medlemmer av den høyeste av de fire sosiale klassene, varna, i det gamle indiske samfunnet.
Som eneste innehavere av den mystiske kraft brahman var brahmaner selvskrevne som prester og uunnværlige ved offerhandlingene. De har gjennom tidene vært bærere av indisk kultur, var ledende politikere, har utmerket seg som diktere og som lærde. De greide også å overvinne faren som en stund truet dem fra buddhismen. Men brahmanenes maktstilling ble rokket under det islamske og senere under det britiske herredømme. Men ennå i det frie India forstår de å hevde seg.Det er brahmanene som har utformet det indiske kastesystemet, og teoretisk gjelder de ennå som den mest fornemme kasten, som «guder på jorden». I virkeligheten omfatter de en mangfoldighet av kaster, og deres beskjeftigelse veksler i høy grad. Les mer i Store norske leksikon hinduisme